नई दिल्ली: रेलवे रिक्रूटमेंट बोर्ड (Railway Recruitment Board, RRB) ने ग्रुप सी एएलपी, टेक्नीशियन परीक्षा का रिजल्ट (RRB ALP, Technician Result) जारी कर दिया है. उम्मीदवारों का रिजल्ट (RRB Group C Result) आरआरबी की सभी 21 वेबसाइट्स पर जारी किया गया है. परीक्षा का रिजल्ट (RRB Result) पीडीएफ के रूप में जारी किया गया है. ग्रुप सी की परीक्षा के नतीजों का उम्मीदवारों को लंबे समय से इंतजार था. परीक्षा में पास होने वाले उम्मीदवारों को दूसरे चरण की कम्प्यूटर बेस्ड परीक्षा देने का मौका मिलेगा. APL, Technician के पदों पर दूसरे चरण की कम्प्यूटर बेस्ड परीक्षा 12 दिसंबर से 14 दिसंबर तक आयोजित की जाएगी. परीक्षा का सिलेबस जारी हो चुका है. आपको बता दें कि ग्रुप सी एएलपी और टेक्नीशियन (RRB ALP, Technician) परीक्षा 9 अगस्त से 4 सितंबर तक आयोजित की गई थी. परीक्षा पहली बार कम्प्यूटर बेस्ड हुई थी. इस परीक्षा में 36 लाख उम्मीदवारों ने भाग लिया था.